
	Targed
	Yr hyn rwyf wedi'i wneud yn yr aseiniad hwn... 

	Targed 1
	Defnyddio mwy o erthyglau o gylchgronau academaidd wrth ymchwilio i'r pwnc.
	Defnyddiaf fwy o erthyglau academaidd megis llyfrau o fewn yr aseiniad wrth ymchwilio cynllun datblygu ysgolion a’r llenyddiaeth ynghylch iechyd a lles dysgwyr.

	Targed 2
	Parhau i ddatblygu'r agwedd feirniadol yn yr ysgrifennu gan bwyso a mesur gwahanol safbwyntiau. 
	Wrth ymchwilio i’r aseiniad sicrheais fy mod i’n hedrych ar wahanol safbwyntiau.


	Targed 3
	Gwirio'r iaith yn hollol drwyadl cyn cyflwyno gan ffocysu ar y defnydd o ei/eu (unigol/lluosog), treigliadau a ffurf amhersonol a thrydydd person y ferf.
	Cyn cyflwyno’r aseiniad, sicrheais fy mod i’n darllen trwy fy ngwaith yn drwyadl gan gywiro unrhyw wallau iaith megis fy nefnydd o ei/eu (unigol/lluosog), treigliadau a ffurf amhersonol a thrydydd person y ferf.



Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.

Rhagarweiniad
Bwriedir trafod am y llenyddiaeth ynghylch y broses datblygu ysgol yn ogystal â’r llenyddiaeth ynghylch strategaethau iechyd a lles ar gyfer dysgwyr yn yr adroddiad yma. Neilltuwyd fy ffocws ar integreiddio darpariaeth a strategaethau Iechyd a Lles ar gyfer dysgwyr yn dilyn effaith COVID-19. Penderfynais ar y ffocws yma oherwydd adleisiwyd yr effaith a gaiff y cyfnod clo ar iechyd a lles ein dysgwyr (NAHT, 2020). O fewn yr adroddiad yma, gelwir yr ysgol yn ysgol X ar ôl gydymffurfio â chanllawiau British Educational Research Association (BERA) (2018).
Lleolir Ysgol X yn nhref yn ne-orllewin Cymru. Mae’n ysgol cyfrwng Cymraeg er bod 90% o’r disgyblion yn dod o gartrefi lle siaredir dim neu ychydig o Gymraeg (Llywodraeth Cymru, 2018). Dros gyfartaledd o dair blynedd, mae tua 7.9% o’r disgyblion cynradd yn gymwys i dderbyn prydau ysgol am ddim Llywodraeth Cymru (Llywodraeth Cymru, 2018). Yn ogystal, mae’r ysgol wedi adnabod tua 11.9% o’i disgyblion sydd ag anghenion addysgol arbennig, sydd yn ychydig yn is na’r ganran genedlaethol, sy’n 12.3% (Llywodraeth Cymru, 2018). Mae’r ysgol wedi adnabod tua 1.9% o’i disgyblion sydd o leiafrifoedd ethnig (Llywodraeth Cymru, 2018).

Adolygiad Llenyddiaeth 
Trafodaf nesaf am y llenyddiaeth ynghylch y broses ddatblygu ysgol a’i phwysigrwydd i wella ysgolion (Llywodraeth Cymru, 2014). Noda Llywodraeth Cymru (2014) mae cynllun strategol yr ysgol yw Cynllun Datblygu Ysgol (CDY) ar gyfer sicrhau gwelliant a nodir yn y CDY y camau mae’r ysgol yn eu cymryd i wella deilliannau’r dysgwyr. Pwrpas cynllunio’n strategol yw dylunio cynllun i helpu penderfynu ble mae ysgol eisiau mynd, beth sydd angen wneud i gyrraedd yno, a sut i wybod os ydyn nhw wedi cyrraedd yno (McNamara, 2003). Pwysleisia Llywodraeth Cymru (2014) caiff cylch llunio CDY ei osod yn erbyn gweledigaeth glir o’r hyn y mae’r ysgol yn anelu i’w gyflawni. Atgyfnertha fod cynllunio strategol yn gylch parhaus lle bydd ysgol yn adfyfyrio ar ei pherfformiad, yn nodi blaenoriaethau ar gyfer gwella, yn datblygu strategaethau i fynd i'r afael â nhw, yn gweithredu, ac yn adolygu cynnydd ac effaith (Llywodraeth Cymru, 2014). Amlygwyd pwysigrwydd cynllunio’n strategol gan Chukwumah (2015) oherwydd o ganlyniad i rai ysgolion ddim yn datblygu cynlluniau strategol, arweiniodd at reolaeth ac amgylchedd ysgol wael, a gostyngiad yn safonau academaidd y disgyblion.
Caiff CDY ei lywio gan yr hunanwerthuso a wna ysgol o’i pherfformiad ynghyd â data cyd-destunol, a bydd yn cynnwys blaenoriaethau gwella’r ysgol yn ogystal â thargedau tymor byr a thymor hir (Llywodraeth Cymru, 2014). Pwrpas y CDY yw helpu ysgolion i fod yn strategol, a blaenoriaethu a nodi gweithredoedd a fydd yn arwain at welliannau mewn addysgu a dysgu yn y pen draw (Teacher Education through School-based Support in India, dyddiad anhysbys) gan sicrhau mai’r dysgwyr sydd yn ganolog i’r broses (Upadhyaya et al. 2005). Fodd bynnag, honna llenyddiaeth gall CDY a gaiff ei gynllunio’n wael arwain at weithrediad gwael a chyflawniad isel (Chukwumah, 2015).
Fel y soniwyd eisoes, amlygwyd pwysigrwydd integreiddio darpariaeth a strategaethau iechyd a lles ar gyfer dysgwyr yn enwedig yn dilyn effaith COVID-19 fel blaenoriaeth ysgol. Noda NAHT (2020) i rai disgyblion, wynebu’r trawsnewid yn ôl i’r ysgol yw’r agwedd fwyaf heriol ar ôl y cyfnod clo. Fodd bynnag, atgyfnertha Mental Health Foundation (2021) bydd y profiadau mae dysgwyr wedi wynebu yn ystod y cyfnod clo yn amrywio’n fawr, gan y bydd rhai, er gwaethaf y cyfyngiadau wedi teimlo’n ddiogel ac wedi mwyhau, tra bydd eraill, wedi cael profiad heriol neu drawmatig. O ganlyniad i hyn, amlinella NEU (2021) bod gan ysgolion ran enfawr i chwarae wrth gefnogi lles, gwytnwch ac ail-ymgysylltiad pob plentyn â dysgu.
Cydnabyddir bod perthnasoedd cadarnhaol rhwng athrawon a disgyblion, a rhwng disgyblion, yn allweddol wrth hyrwyddo iechyd a lles dysgwyr, wrth gael ymdeimlad o berthyn a pherthnasoedd da caiff hyn effaith ar gyrhaeddiad y disgyblion (Public Health England, 2014). Cytuna Cynlluniad Cenedlaethol Cymru (2018) bod ysgolion yn allweddol i hybu lles emosiynol ac iechyd meddwl da ym mhlant. Atega fod datblygu dull ysgol gyfan gan ymgorffori lles yn yr ethos, cwricwlwm, hyfforddiant a datblygiad proffesiynol y staff yn hanfodol (Cynlluniad Cenedlaethol Cymru, 2018). Fodd bynnag, er bod y cwricwlwm newydd yn allweddol, mae datblygu iechyd a lles cadarnhaol ymysg dysgwyr yn fater ehangach (Cynlluniad Cenedlaethol Cymru, 2018).
Wrth weithredu ar y flaenoriaeth yma, mae’r ysgol wedi penderfynu ffocysu yn bennaf ar y strategaethau a darperir i’r disgyblion i hyrwyddo iechyd a lles da, argymhella NAHT (2020) strategaeth effeithiol ar gyfer hybu iechyd a lles y dysgwyr sef gwrando ar ddisgyblion a gwneud defnydd o’r cyngor ysgol i ofyn am adborth a barn y disgyblion. Cysylltir hyn a CDY X ble gwelir cryfhau llais y disgybl o fewn ei bwyntiau gweithredu ar gyfer y flaenoriaeth. Fodd bynnag, nifer fach o ddisgyblion sydd ar y cyngor ysgol a gall hyn arwain at ddiffyg diwallu anghenion iechyd a lles pob disgybl (Mentally Healthy Schools, dyddiad anhysbys). Mae gwrando ar lais y dysgwyr yn arwain at fwy o gyfranogiad yn dysgu, fwy o hyder a hunan-barch, yn ogystal gall cyfle i hunan-fynegi’n ystyrlon caniatáu’r ysgol i adnabod unrhyw anawsterau, gan alluogi iddynt i drefnu ymyraethau effeithiol cyn i’r anawsterau waethygu (Worcestershire Children First, 2020). Honna Millar et al (2020) y dylai ysgolion datblygu rhaglenni ac ymyraethau effeithiol a briodol i gefnogi plant wrth symud ymlaen o’r profiad.
Strategaeth effeithiol a goda yn rheolaidd a gwelir yn CDY X yn ogystal, yw darparu’r cyfleoedd i ddysgwyr i drafod am eu teimladau a’u profiadau yn ystod y cyfnod clo (NAHT, 2020). Cytuna Millar et al (2020) bod yn hollol bwysig darparu cefnogaeth i blant sy’n caniatáu iddynt i drafod am eu profiadau, gan eu hysbysu ar yr un pryd o’r hyn sydd yn eu lle i sicrhau bod eu profiad o ddychwelyd yn ôl i’r ysgol yn cael eu heffeithio cyn lleied â phosib.
Ar gyfer gweithredu ar y flaenoriaeth noda ysgol X ei fod eisiau gweithredu rhaglen ABCh a bod angen i staff dysgu i integreiddio’r rhaglen o fewn y cwricwlwm ac i'r Maes Dysgu a Phrofiad Iechyd a Lles. Noda Llywodraeth Cymru (2017) yn y ddogfen ‘Addysg yng Nghymru: Cenhadaeth ein cenedl’ bydd ein cwricwlwm newydd yn helpu ysgolion i ganolbwyntio’n effeithiol ar les dysgwyr, tegwch a rhagoriaeth a ni ddylai unrhyw her rwystro unrhyw ddysgwr rhag cyflawni eu potensial. Yn ogystal, gellir dadlau fod y flaenoriaeth yn cyd-fynd â pholisi ‘Deddf Llesiant Cenedlaethau’r Dyfodol (Cymru) 2015’ trwy weithio ar ddatblygu'r nodau llesiant a darparwyd gan Lywodraeth Cymru (2015) i wella Cymru. Wrth ystyried y nodau llesiant, mae blaenoriaethu iechyd a lles y dysgwyr yn helpu plant i adeiladu gwytnwch a gall cyfrannu at y gymuned (Llywodraeth Cymru, 2015).

Datblygu pwynt gweithredu 
Trafodaf nesaf am sut ddatblygodd ysgol X y pwynt gweithredu a’r prosesau a defnyddiodd yr ysgol. Ar ddechrau’r broses ac ar gyfer penderfynu ar ffocws, casglodd ysgol X data gan ddefnyddio holiaduron rheini, disgyblion yn mewngofnodi yn ddyddiol (bwrdd teimladau i Dderbyn i Flwyddyn 3 a system rhif i Flynyddoedd 4 – 9), adroddiadau arolygu ar gyfer ysgol X, gwybodaeth am les dysgwyr, a gwybodaeth olrhain am gynnydd dysgwyr. Awgrymir fod y defnydd o ddata ansoddol a meintiol effeithiol yn dylanwadu ar unrhyw drefn hunanwerthuso gadarn (Llywodraeth Cymru, 2014). Atgyfnertha bod data meintiol yn ffynhonnell dystiolaeth bwysig ynghylch pa mor dda y mae ysgol yn gwneud (Education Scotland, 2018). Mae ymchwil yn dangos y gwahaniaeth y gall defnydd effeithiol o ddata ei wneud ar lefel disgybl, ysgol a system, er enghraifft, wrth osod disgwyliadau uchel, nodi tangyflawniad, llywio penderfyniadau ar ddyrannu adnoddau ac wrth fonitro a gwerthuso (Rudd a Davies, 2002, Demie 2004).
Roedd hunanwerthusiad a dadansoddiad o’r data a gasglodd ysgol X wedi dangos yr angen i integreiddio strategaethau iechyd a lles yn eu cwricwlwm ac o ddydd i ddydd. Y rhanddeiliaid a oedd yn gyfrifol am gasglu a dadansoddi’r data oedd prif swyddog diogelu’r ysgol, dirprwy ysgol X, staff dysgu, a rheini. Mae cyfranogiad disgyblion, rhieni a'r gymuned ehangach yn cael ei ystyried yn ffactor hanfodol wrth bennu llwyddiant modelau hunanwerthuso (McTaggert, 1997; Coleman, 1998; Hopkins, 2001). Wrth hunanwerthuso galluoga i’r ysgol i weld pa mor dda y maent yn perfformio, ei gryfderau a’r hyn sydd angen ei wella a pha gamau i’w cymryd i wneud y gwelliannau hynny (Llywodraeth Cymru, 2014). Tynna Estyn sylw at bwysigrwydd bod ysgolion yn hunanwerthuso i nodi eu cryfderau a meysydd i’w datblygu a gwelwyd cydberthynas gref rhwng hunanwerthuso gan yr ysgol sy’n canolbwyntio ar effaith a deilliannau, a gwelliannau mewn profiadau addysgol a deilliannau ar gyfer dysgwyr (Llywodraeth Cymru, 2014). Creda Education Scotland (2018) dylai plant a phobl ifanc chwarae rhan weithredol mewn hunanwerthuso a gwella ysgolion er mwyn rhoi cyfle iddynt i gymryd rhan mewn penderfyniadau sy'n dylanwadu ar bolisïau neu wasanaethau a all effeithio ar eu bywydau. Yn ystod y flwyddyn ysgol, mae ysgol X yn hunanwerthuso yn rheolaidd gan werthuso ar yr hyn maent wedi llwyddo i wneud i gyrraedd y flaenoriaeth (Llywodraeth Cymru, 2014). Y strategaethau hunanwerthuso mae ysgol X yn bwriadu gwneud yn ystod y flwyddyn yma ydy holiaduron rhieni a phlant, monitro cynnydd disgyblion, arsylwi gwersi a monitro lles y dysgwyr.
Ar ôl hunanwerthuso ac amlygu cryfderau ysgol X a blaenoriaethu gwelliannau a thargedau i’r ysgol, cynlluniwyd yn strategol er mwyn creu CDY sydd yn amlinellu’r ffyrdd a strategaethau mae ysgol X yn mynd i ddefnyddio er mwyn gweithredu ar eu blaenoriaethau. Ar gyfer y flaenoriaeth a benderfynwyd ffocysu ar yn yr adroddiad yma, sef ‘integreiddio darpariaeth a strategaethau Iechyd a Lles ar gyfer dysgwyr yn dilyn effaith COVID-19’, cynlluniodd yn strategol er mwyn gosod blaenoriaethau, sefydlu nodau, datblygu strategaethau, a sicrhau ymrwymiad gan staff a rhanddeiliaid eraill (Armstrong, 1982; Kotler & Murphy, 1981). Caiff cynllunio strategol ei ystyried fel offeryn allweddol i helpu i ddod â'r gwahanol actorion o fewn sefydliad ynghyd i asesu problemau a mynegi a chyflawni nodau (Preedy, Glatter, & Levaçic, 1997). Wrth gynllunio’n strategol, y rhanddeiliaid ynghlwm oedd llywodraethwyr, staff dysgu, uwch dim rheoli a rhieni’r disgyblion. Amlyga Llywodraeth Cymru (2014) pwysigrwydd cynnwys rhanddeiliaid yn y broses CDY er mwyn iddo fod yn effeithiol. Atega wrth baratoi CDY, rhaid i’r corff llywodraethu ymgynghori â’r pennaeth, staff, dysgwyr, rhieni/gofalwyr ac eraill sy’n gysylltiedig â bywyd a gwaith yr ysgol (Llywodraeth Cymru). 
Cyd-weithiodd yr ysgol i weithredu darpariaeth a strategaethau ar gyfer iechyd a lles y dysgwyr megis rhaglen ABCh, amserlenni amser i drafod teimladau, cryfhau llais y disgybl, sesiynau ymyrraeth (ELSA) a chynnal nosweithiau rhieni ar gyfer lles. Y rhanddeiliaid oedd ynghlwm wrth weithredu’r ffocws oedd staff dysgu, pennaeth ysgol X a’r dirprwy, rhieni, a swyddogion cynnydd a lles. Yn ogystal, bydd rhai strategaethau yn cael ei darparu ar gyfer pob dysgwr o fewn ysgol X megis gwersi ABCh, llais y disgybl, ac ati. Yna mi fydd rhai strategaethau ar gyfer dysgwyr penodol yn unig gan asesu pa ddysgwyr sydd angen y cymorth, er enghraifft, ymyrraeth ELSA (Emotional Literacy Support Assistant).  Ar gyfer gweithredu ar y pwynt yma, roedd angen staff penodol i ymgymryd â hyfforddiant ELSA sef rhaglen ymyrraeth i blant a broblemau emosiynol. Crybwylla Llywodraeth Cymru (2014) bod arweinyddiaeth o ansawdd uchel yn hanfodol i gynnal cyfranogiad ac ymrwymiad y staff gydol y broses ddatblygu er mwyn i’r CDY gael ei roi ar waith yn effeithlon ac yn effeithiol (Llywodraeth Cymru, 2014).
Ar gyfer mesur effaith y strategaethau iechyd a lles ag intergreiddiwyd ar gyfer y dysgwyr, bydd ysgol X yn ailymweld a’r holiaduron ar gyfer disgyblion a rhieni er mwyn asesu eu hymatebion, gwneud defnydd o lais y disgybl, a bwriedir yr ysgol arsylwi ar ddisgyblion gan nodi'r ffordd mae disgyblion yn cymryd rheolaeth ar eu hymddygiad ac yn magu hyder wrth iddynt drafod teimladau ac emosiynau. Yn ogystal, defnyddia ysgol X y meddalwedd ‘Edukey’ er mwyn monitro ymddygiad a lles y dysgwyr, credaf fod hyn yn effeithiol er mwyn asesu effeithiolrwydd y strategaethau. Wrth gasglu’r data yma a dadansoddi’r hyn a gasglodd ac arsylwodd ysgol X, galluogir hyn iddynt i fesur pa mor effeithiol oedd eu strategaethau ar gyfer iechyd a lles y dysgwyr. Ar gyfer casglu’r data yma, yr uwch dim rheoli a staff dysgu sydd yn gyfrifol oherwydd ei bod nhw yn y dosbarth gyda’r disgyblion yn ddyddiol ac yn gallu arsylwi ac asesu’r hyn maent yn eu gweld. Ar gyfer dadansoddi’r data a mesur yr effaith a gaiff y pwyntiau gweithredu, mi fydd y llywodraethwyr, swyddog diogelu, pennaeth a’r dirprwy yn ynghlwm. Gwelir pwysigrwydd mesur effaith y pwyntiau gweithredu er mwyn sicrhau bod cynlluniau a strategaethau gwella’r ysgol yn adlewyrchu cyd-destun diweddaraf yr ysgol (Llywodraeth Cymru, 2014). Yn ysgol X mae’r cylchred yma yn un barhaus a defnyddiwyd y holl brosesau yn rheolaidd er mwyn i’r ysgol wneud gwelliannau parhaus a symud ymlaen (Llywodraeth Cymru, 2014).


Adfyfyrio a gwerthuso 
Trafodaf nesaf am yr hyn llwyddodd ysgol X i’w wneud ac awgrymiadau ar gyfer y dyfodol. Wrth adfyfyrio, gwelir defnydd effeithiol ysgol X o gasglu data er mwyn blaenoriaethu darpariaeth iechyd a lles i ddysgwyr, yn enwedig yn dilyn effaith COVID-19. Llwyddodd ysgol X i ystyried y sefyllfa bresennol a sut gaiff hyn effaith ar y dysgwyr. Yn amlwg caiff pob plentyn profiad gwahanol yn ystod y cyfnod a llwyddodd ysgol X i ddarparu camau gweithredu effeithiol er mwyn diwallu ystod eang o anghenion ynghylch y dysgwyr. Atgyfnertha bydd gwahanol ddisgyblion yn yr un dosbarth wedi cael profiadau gwahanol iawn o'r cyfnod a hefyd gyda lefelau sgiliau ymdopi a gwytnwch amrywiol wrth ddelio â'r profiadau (Mental Health Foundation, 2021). Wrth i ysgol X ystyried hyn gyda meddwl agored, llwyddodd i ddarparu strategaethau amrywiol i’r disgyblion gan ddiwallu anghenion pawb. Fodd bynnag, credaf dylai ysgol X gwneud defnydd effeithiol o’r gymuned ehangach a gweithgareddau allgyrsiol i wella iechyd a lles y dysgwyr.
Yn ogystal, gwelir sut wnaeth ysgol X bwriadu ailymweld a’r holiadur ar ddiwedd y flwyddyn i fesur effaith y strategaethau a rhoddir yr ysgol yn ei le. Atgyfnertha bod darparu'r un holiadur ar ddechrau a diwedd prosiect yn galluogi i wneud cymhariaeth a chydnabod unrhyw newidiadau neu batrymau dros amser, gwelir hyn yn ffordd effeithiol i fesur effaith y strategaethau (Nuffield Health, 2019). Serch hynny, credaf byddai’n fuddiol pe tai ysgol X wedi creu holiadur ar yr hyn a hoffai’r rheini gweld yn yr ysgol a pha strategaethau byddai plant nhw yn gweld yn ddefnyddiol ar gyfer eu hiechyd a lles. 
Yn ogystal, adnabyddir sut llwyddodd ysgol X i gynllunio’n strategol gan gynnwys ystod eang o rhanddeiliaid o fewn y cylchred hunanwerthuso a CDY a phenodi cyfrifoldebau gwahanol i ystod o rhanddeiliaid a sut sicrhawyd bod y rheini yn chwarae rhan hanfodol yn y broses. Noda Mugenyi (2015) mae lefel yr ymglymiad yn y broses gynllunio ymhlith rhanddeiliaid yn amrywio yn dibynnu ar eu rolau ym maes rheoli ysgolion. Serch hynny, awgrymir po uchaf yw lefel ymgynghoriadau a chyfranogiad rhanddeiliaid, y gorau i'r ysgol, gan fod hyn yn gwella atebolrwydd, gwaith tîm a rhannu cyfrifoldebau'r ysgol (Mugenyi, 2015).
O fewn y cylchred a defnyddiwyd ysgol X i benodi a gweithredu ar y flaenoriaeth, gwelir sut defnyddiwyd llais y disgybl yn effeithiol ac yn llwyddiannus a rhagwelaf wrth fesur effaith y  ddarpariaeth a darperir gan ysgol X. Fodd bynnag, credaf y byddai wedi bod yn fuddiol i ysgol X gwneud defnydd effeithiol o lais y disgybl wrth benderfynu ar strategaethau iechyd a lles. Noda Estyn (2017) mae gwneud penderfyniadau’n effeithiol trwy lais y disgybl yn effeithio’n gadarnhaol iawn ar ddarpariaeth ddysgu a lles. Atega bod llais y disgybl wedi galluogi disgyblion i fynegi eu barn, gan eu bod yn teimlo eu bod yn cael eu cynnwys yn fwy yn y penderfyniadau sy’n effeithio ar eu dysgu, a’r amgylchedd y cânt eu haddysgu ynddo (Estyn, 2017).

Casgliad 
Bwriedir clou’r adroddiad gan son yn fras yr hyn a ddysgais wrth ymchwilio i broses CDY X a’r llenyddiaeth ynghylch darpariaeth iechyd a lles i ddisgyblion, a sut effeithiwyd hyn ar fy nghynnydd proffesiynol. O ran CDY a’r broses, dwi nawr yn llawer mwy ymwybodol o sut mae’r cylchred parhaus yn gweithio a phwysigrwydd cynnwys y wahanol rhanddeiliaid yn y broses (Llywodraeth Cymru, 2014). Dysgais pa mor bwysig oedd cynllunio’r strategol er mwyn codi safonau a gwella deilliannau disgyblion (Chukwumah, 2015) a sicrhau bod blaenoriaethau’r ysgol yn cael eu troi mewn i gryfderau (Llywodraeth Cymru, 2014). Amlygwyd pwysigrwydd ystyried iechyd a lles y dysgwyr yn enwedig yn dilyn COVID-19, mae darparu strategaethau effeithiol i sicrhau iechyd a lles da gan y dysgwyr yn rhan annatod o addysg (NEU, 2021). Caiff yr ymchwil yma effaith ar fy nghynnydd proffesiynol gan fy mod i’n ymwybodol o nifer o strategaethau effeithiol i ddefnyddio ar lawer y dosbarth a byddaf yn bendant o’i ystyried a defnyddio wrth addysgu fy nosbarth fy hun yn y dyfodol.

